Pa sterf ná kar trok trefArgieffoto ŉ Man is dood en sy vrou en agtjarige seun kritiek beseer, nadat hul motor Dinsdagaand in Johannesburg teen ŉ vragmotor gebots het. Volgens Athlenda Mathe, woordvoerder van Netcare 911, het die botsing omstreeks 19:00 op die R114 tussen Malibongwe- en Beyers Naudeweg plaasgevind. Mathe het aan Maroela Media gesê dit lyk asof die vragmotor vermoedelik stil gestaan het toe die ongeluk gebeur het. “Die gesin se motor het teen die agterkant van ŉ vragmotor gebots. Die pa, wat bestuur het, is op die toneel dood. Die ma en kind is kritiek beseer en moes met ŉ helikopter na ŉ nabygeleë hospitaal geneem word vir behandeling,” het Mathe gesê. Die voorval word ondersoek.